《拟古》
宋代·苏籀

六州斋榻釂分鹅，谁料延平最解歌。
蒲孤崔姝白楼少，阖闾吴解治容多。
频烦画戟凝芗寝，辍选鸾篦插皂罗。
勿俾台山洞天侣，眇无刘阮醉颜酡。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。